આઝાદી બાદ એવા 565 રજવાડાઓ હતા જેના મહારાજા અને નવાબ પોતપોતાના પ્રદેશોના સ્વતંત્ર શાસક બનીને રહેવા માંગતા હતા. દેશ આખો ખંડિત બનીને રહી જાય તેવી સ્થિતિ હતી. આ સમયે સરદારસાહેબે પોતાની અદ્વિતીય કુનેહ અને મુત્સદીગીરીથી આ રજવાડા દેશમાં ભેળવીને અખંડ ભારતનું નિર્માણ કર્યું. આ કોઈ નાની સિધ્ધિ નથી. ઘરના એક માણસને પણ તેની ઈચ્છાથી વિરુધ્ધ કામ કરાવવામાં કેવી તકલીફ પડે તે આપણે બધા જાણીએ છીએ. જ્યારે આ તો ૫૬૫ રાજાઓને તેમનું શાસન છોડાવી એક વિશાળ હિત ખાતર ભારતમાં ભેળવવાની વાત હતી. પણ સરદારે મહદઅંશે દરેક રાજામાં એકતાનો ભાવ જગાવીને, અને જરૂર પડી ત્યાં કડકાઈ દાખવીને આ અત્યંત કપરું કામ થોડાક જ સમયમાં સિધ્ધ કરી બતાવ્યું.